**O b e c S v e r e p e c**

V Sverepci, dňa 26.02.2021

Č.j. 222/2021

**Rozhodnutie**

Starosta obce p. Maroš Ondráš, Obecný úrad č. 215, 017 01 Považská Bystrica na základe rozhodnutia krízového štábu Okresného úradu Považská bystrica a odporúčaní RÚVZ Považská Bystrica vydáva toto

**rozhodnutie:**

na základe veľkého záujmu zo strany rodičov (podľa urobeného prieskumu), aby ich deti aj naďalej navštevovali základnú a materskú školu rozhodol starosta obce o pokračovaní prevádzky Základnej školy a materskej školy v Sverepci, 017 01 Sverepec č. 240

**od 1.marca 2021.**

Rozhodnutie odôvodňuje aj tým, že zdravotná situácia v Základnej škole s materskou školou vo Sverepci je priaznivá. Podľa doterajších zistení žiadne dieťa navštevujúce toto zariadenie nemuselo ostať v karanténe v dôsledku ochorenia COVID-19 v rodine a taktiež aj všetci zamestnanci Základnej školy s materskou školou vo Sverepci sú zdraví.

Situácia v súvislosti so šírením sa nákazy koronavírusu COVID-19 je však vážna a celý okres Považská Bystrica sa bude od 1.marca 2021 nachádzať podľa Covid automatu v čiernej farbe. Z tohto dôvodu bude situácia v Základnej škole s materskou školou vo Sverepci neustále monitorovaná a priebežne vyhodnocovaná.

Zákonní zástupcovia budú s týmto rozhodnutím oboznámení prostredníctvom internetovej žiackej knižky, oznamom na webovom sídle obce a školy, oznamom na dverách školy, osobným oznámením pri preberaní detí v materskej škole a v ŠKD.

 **Maroš Ondráš**

 **starosta obce**